กระทรวงพาณิชย์ สั่งห้ามขึ้นราคาน้ำอัดลม ตั้งวอร์รูมแก้ปัญหาทุกจังหวัด
นายบุณยฤทธิ์ กัลยาณมิตร ปลัดกระทรวงพาณิชย์ เปิดเผยว่า นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ประชุมติดตามสถานการณ์ราคาสินค้าอย่างต่อเนื่องและมีข้อคำสั่งการให้ตั้งวอร์รูมติดตามราคาสินค้า แก้ปัญหาและถ้าหากพบเห็นคนกระทำผิดให้ดำเนินคดีตามกฎหมายว่าด้วยราคาสินค้าและบริการ หรือพระราชบัญญัติว่าด้วยราคาสินค้าและบริการ พ.ศ. 2542ในเรื่องของราคาน้ำอัดลม ทางกระทรวงพาณิชย์ได้สั่งการให้กรมการค้าภายในคอยดูแลผู้ประกอบการร้านค้าห้ามขึ้นราคาเด็ดขาดและยังได้สั่งการให้ทุกฝ่ายจะต้องช่วยดูแลประชาชนอย่างเต็มที่ ซึ่งจะมีการประชุมหารือกันอีกครั้งในครั้งต่อไป